यात्री सुविधा समिति ने स्टेशन का निरीक्षण किया
भास्कर संवाददाता | भीलवाड़ा
रेलवेकी यात्री सुविधा समिति ने शुक्रवार को भीलवाड़ा स्टेशन का निरीक्षण किया। पीआरएस, टिकट व्यवस्था, पेयजल, पार्किंग आदि सुविधाओं का जायजा लिया। इसके बाद सदस्य हैदराबाद एक्सप्रेस से चित्तौड़ लौट गए। समिति सदस्य लक्ष्मीप्रसाद जायसवाल और मनीषा चटर्जी, सीनियर डीसीएम जसराम मीणा, डीसीएम अतुल श्रीवास्तव होली डे ट्रेन से यहां पहुंचे। अधिकांश यात्रियों ने स्टेशन पर जनसुविधाएं संतोषप्रद बताईं। रिजर्वेशन काउंटर का जायजा लिया। सीनियर डीईएन सत्यनारायण यादव, एओएम कमल शर्मा समेत अन्य अधिकारी मौजूद रहे। इधर, समिति सदस्यों का सांसद प्रतिनिधि राजकुमार आंचलिया, डीआरयूसीसी सदस्य विजयकुमार लढ़ा ने स्वागत किया। समिति को बांद्रा एक्सप्रेस को प्रतिदिन करने, गुलाबपुरा, रायला और मांडल स्टेशनों पर ट्रेनों के ठहराव, चेतक एक्सप्रेस के सैकंड एसी कोच में एक कोच और बढ़ाने आदि मांगों के बारे में बताया। मेवाड़ चैंबर ऑफ कॉमर्स के मानद सचिव एसपी नाथानी, विनोद मानसिंहका, पवन तोतला, पंकज प्रजापत आदि उपस्थित थे।
भीलवाड़ा. रेलवे प्लेटफॉर्म पर यात्री सुविधा समिति के सदस्यों का किया स्वागत।
hin_Deva bho_Deva hin_Deva hin_Deva